Document ID: /roh_data/filtered/fineweb-2-filterrobots_roh.jsonl.gz/71752

Sin la via tranter Laax e Schluein hai dà ier saira, curt suenter las 20:30 uras in accident da traffic. Duas dunnas èn sa blessadas lev. Quai ha communitgà la Polizia chantunala.
Ellas eran sin via en direcziun Glion. En ina curva betg survesaivla è lur vehichel vegnì sin il vial oppost, glischnà sur la via ora e silsuenter cupitgà radund 60 meters d'in prà taiss giuadora.
Il servetsch da salvament Surselva ha transportà las dunnas lev blessadas en l'ospital a Glion. Il vehichel ha in donn total. Pervi da las lavurs da rumir hai dà durant duas uras impediments dal traffic.